b'\n_START_ARTICLE_\nAnton \xc4\x8cop\n_START_SECTION_\n\xc5\xbdivljenje in delo\n_START_PARAGRAPH_\nGimnazijo je obiskoval v Ljubljani med letoma 1803 in 1808, kjer je nato med letoma 1808 in 1809 \xc5\xa1tudiral filozofijo  ter kasneje pravo. Po diplomi je vstopil v sodno slu\xc5\xbebo na Kranjskem, postal v Ljubljani 3. maja 1816 prisednik brez pravice glasovanja (avskultant), s 6. marcem 1821 apelacijski svetnik, v za\xc4\x8detku 1843 pa je bil prestavljen k notranjeavstrskem in primorskemu apelacijskem kriminalnem in vi\xc5\xa1jemu sodi\xc5\xa1\xc4\x8du v Celovcu. 1. maja 1850 je postal svetnik de\xc5\xbeelnega nadsodi\xc5\xa1\xc4\x8da v Gradcu, kjer je delal do upokojitve. Po upokojitvi z diplomo z dne 6. februarja 1857 je dobil \xc4\x8dastni plemi\xc5\xa1ki naslov \xc2\xbbvon Tschopp\xc2\xab._NEWLINE_V Celovcu je bil 1848 eden prvih in najpomembnej\xc5\xa1ih podpornikov politi\xc4\x8dnega dru\xc5\xa1tva \xc2\xbbSlovenija\xc2\xab, vse do smrti pa je bil velik zagovornik slovenskih narodnih pravic.'